**ZAPISNIK**

**8. SEJE DELOVNE SKUPINE VLADE REPUBLIKE SLOVENIJE ZA KOORDINACIJO PRIPRAVLJALNIH AKTIVNOSTI NA PROJEKTU JEK2**

torek, 23. 4. 2024

Prisotni člani

in aktivni

udeleženci: Danijel Levičar, Gorazd Pfeifer, Božidar Krajnc, dr. Dejan Paravan, dr. Bruno Glaser, mag. Andrej Rajh, Ana Vidmar, mag. Miran Gajšek, dr. Jure Gašparič, Ervina Jarc, mag. Miranda Groff Ferjančič, mag. Hinko Šolinc, dr. Jurij Klančnik.

Odsotni: dr. Tomaž Nemec, Igor Sirc, mag. Marko Štucin, Dejan Vladić, mag. Matej Skočir, Matevž Frangež, dr. Matjaž Krajnc, mag. Aleksander Mervar, Drago Bregar, Luka Mesec, Igor Feketija, dr. Janez Gale.

Ostali prisotni: Andreja Peršič, Kruno Abramović, Robert Zagorc, Franjo Debelak, Srečko Ocvirk, Janez Kerin, Tomaž Režun, Urška Klenovšek, Ivan Molan, Damjana Pirc, Janez Kuclar, Simona Pirnat Skeledžija, Polona Faletič.

Osmo sejo Delovne skupine Vlade Republike Slovenije za koordinacijo pripravljalnih aktivnosti na projektu JEK2, ki se je pričela ob 14.00 uri, je vodil vodja delovne skupine, Danijel Levičar. Na seji so bili od 1. do 3. točke prisotni tudi župani posavskih občin.

**Dnevni red:**

1. Potrditev dnevnega reda in zapisnika 7. seje delovne skupine JEK2.
2. Status projekta JEK2, poročevalec: GEN energija.
3. Aktualno glede priprave pobude za državni prostorski načrt, poročevalec: GEN energija.
4. Ekonomika projekta JEK2, poročevalec: GEN energija.
5. Identifikacija tem za referendumsko vprašanje.
6. Poročanje ožje delovne skupine za spremljanje priprave pobude za državni prostorski načrt JEK2, poročevalec: dr. Bruno Glaser, član ODS.
7. Poročanje ožje delovne skupine za pripravo posebnega zakona za JEK2, poročevalec: mag. Hinko Šolinc, vodja ODS.
8. Razno.
9. **Potrditev dnevnega reda in zapisnika 7. seje delovne skupine JEK2.**

**SKLEP št. 8.1/1:** Delovna skupina Vlade Republike Slovenije za koordinacijo pripravljalnih aktivnosti na projektu JEK2 je soglasno potrdila predlagani dnevni red in zapisnik 7. seje delovne skupine JEK2.

1. **Status projekta JEK2, poročevalec: GEN energija.**

GEN energija je predstavila status projekta JEK2. Med drugim so iz GEN energije sporočili, da bodo projekt nadaljevali le z eno enoto.

V razpravi je bilo s strani nekaterih županov posavskih občin izpostavljeno, da želijo biti vključeni v projekt in da je zelo pomembno, kako bo projekt doprinesel k razvoju Posavja. Poleg tega je bilo govora tudi o možnosti podaljšanja roka za podajo pripomb na pobudo za državni prostorski načrt.

**SKLEP št. 8.2/1:** Člani in aktivni udeleženci so se seznanili s statusom projekta JEK2.

**SKLEP št. 8.2/2:** Delovna skupina vlade Republike Slovenije podpira GEN energijo pri ožanju variant moči in nadaljevanje projekta z eno enoto.

1. **Aktualno glede priprave pobude za državni prostorski načrt, poročevalec: GEN energija.**

GEN energija je skupaj s kolegi iz Sava projektov in IBE predstavila stanje in potek priprave pobude za državne prostorski načrt.

Župan mestne občine Krško je v razpravi poudaril, da si želi predstavitve priprave pobude za državni prostorski načrt tudi na mestni občini Krško. Prav tako je bila s strani nekaterih županov posavskih občin ponovno izpostavljena pomembnost doprinosa projekta k razvoju Posavja. Predvsem je bilo govora o družbenih vplivih tega projekta na Posavje, o kadrih in potencialnih zaposlitvah ter o varnostnih vplivih in tveganjih projekta. Izpostavljena je bila tudi slabost oddaljenosti odločevalcev od projekta in poudarjen pomen zaupanja v odločevalce.

**SKLEP št. 8.3/1:** Člani in aktivni udeleženci so se seznanili z aktualnim stanjem glede priprave pobude za državni prostorski načrt.

1. **Ekonomika projekta JEK2, poročevalec: GEN energija.**

GEN energija je predstavila ekonomiko projekta JEK2.

V razpravo glede možnosti financiranja in vrednosti investicije so se vključili MF, ELES, MzI, MVZI, MOPE, GEN in vodja delovne skupine.

**SKLEP št. 8.4/1:** Člani in aktivni udeleženci so se seznanili z ekonomiko projekta JEK2.

1. **Identifikacija tem za referendumsko vprašanje.**

Vodja delovne skupine je identificiral štiri pomembne teme za referendumsko vprašanje, in sicer vrednost investicije, časovnica, moč in soinvestitorstvo.

V razpravo glede pomembnosti komunikacijske strategije so se vključili MNVP, GEN, MF, MVZI, in vodja delovne skupine.

**SKLEP št. 8.5/1:** Člani in aktivni udeleženci so preliminarno identificirali teme za referendumsko vprašanje.

1. **Poročanje ožje delovne skupine za spremljanje priprave pobude za državni prostorski načrt JEK2, poročevalec: dr. Bruno Glaser, član ODS.**

Član ODS, dr. Bruno Glaser je seznanil člane in aktivne udeležence z vsebinami, ki so bile obravnavane na zadnji seji ODS.

V razpravi je MNVP opozoril, da je izjemno pomembno, da se že v postopek priprave pobude za državni prostorski načrt čim prej vključi strokovnjake s področja varstva okolja, kateri bodo izdelovali okoljsko poročilo.

**SKLEP št. 8.6/1:** Člani in aktivni udeleženci so se seznanili z delom ožje delovne skupine za spremljanje priprave pobude za državni prostorski načrt JEK2.

1. **Poročanje ožje delovne skupine za pripravo posebnega zakona za JEK2, poročevalec: mag. Hinko Šolinc, vodja ODS.**

Vodja ODS, mag. Hinko Šolinc je seznanil člane in aktivne udeležence z vsebinami, ki so bile obravnavane na zadnji seji ODS.

V razpravi v katero so se vključili MOPE, GEN in vodja delovne skupine je bilo govora o nadomestilih za omejeno rabo prostora, o postopkih javnega naročanja in o ustanovitvi SPV.

**SKLEP št. 8.7/1:** Člani in aktivni udeleženci so se seznanili z delom ožje delovne skupine za pripravo posebnega zakona za JEK2.

1. **Razno.**

Pod točko razno je MNVP zanimalo, kdaj bo izbran dobavitelj, GEN pa je pojasnil svojo časovnico. Na podlagi tega so se dogovorili, da se v kratkem glede tega organizira ločen sestanek.

Seja se je zaključila ob 17:50 uri.

Zapisala: Polona Faletič

Danijel Levičar

vodja delovne skupine